Ho hotle jwang ha Morena wa rona a na le dikarabo tsohle. Ka nnete ditshepiso tsohle tsa Modimo ditla phetheha. Ka nnete ka hoba KA HO YENA re ba utlwi ba Hae. Eya, ke moo a emeng teng, Morena wa Kgotso. Hang jwalo ka Ntate hape, O ne a dikanyeditswe ke mangeloi, diarekangeloi, dikerebume, le dirafime le makgotla ohle a lehodimo, a hoa are, "O ya Halalela, O ya Halalela, O ya Halalela Modimo wa Makgotla". Bohalaledi ba Hae bone bole boholo hoo re neng reka tlang ho Yena ka bona feela. Empa jwale re Mmona ka hara kereke, a arolelana bohalaledi ba Hae le rona, ho fihlela a loka ka botlalo. Eya, mme Ke enwa moo a emeng teng, "Jesu, A hlwekile ka hohle," -- A tshwana le Lily ya Bodiba, Naledi e Kganyang ya Meso, Ya Hlwekileng ho Dikete tse Leshome Alfa le Omega, Lehlomela la Davida, Ntate, Mora le Moya o Halalelang -- Tsohle nqa ele nngwe Kaofela. Isaia 9:6, "Hobane re tswaletswe Ngwana, re neilwe Mora: mme Borena bo beilwe hodima Hae: mme O tla bitswa, Moeletsi ya Matla, Modimo o Moholo, Ntate ya sa feleng, Morena wa Kgotso" Ka ho Yena ke botlalo. Leha pele re saka ra mohlokomela, empa jwale re ya Morata ka thabo e sa lekanyweng. Mahareng a kereke O eme teng, mme re tla bina thoriso tsa Hae, hobane Yena Mohapi e moholo ke hloho ya kereke eleng monyaduwa. O rekile monyaduwa eo. Ke wa Hae. Ke wa Hae ale mong O ya mokgathalla. Ke Morena wa rona mme rona re Mmuso wa Hae, Tswelopele ya Hae ya kamehla. Jwale o tla hopola hore ho qaleng hwa temana ya 7, ke itse temana ena 9 e tla re etsa hore re e utlwisise. Ke hopola hore o hlokometse seo keneng ke se bolela. Jesu o Itlhahisa hore Yena o ya Halalela, ke nnete, (kapa nnete ele nngwe feela) senotlolo sele seng sa Davida, Ya kwalang le ho bula. Ke nnete seo. Thoriso tseo kaofela di ya itlhalosa. Empa Bajuda ba latotseng tsatsi la Hae le ho Molatola le seo a neng a nale sona. Baile ba latola seo A neng a le sona ho bona. Mme Bakreste bao ba mekgatlo baentse seo le bona. Baentse seo Bajuda ba se entseng. Bajuda baile ba Mothakgisa leho lwantsha bao eleng Bakreste ba sebele. Bakreste bamekgatlo ba Mothakgisa ka botjha le ho fetohela kerekeng ya sebele. Empa Modimo ke nnete, mme Yena Ya kahodimo ho tsohle o tla boela a kgutla, mme ha a kgutla o tla bontsha seo eleng hoba Matla ohle. Mme Ha A itlhahisa ho lefatshe, le maqeba a maotong a Hae, mme ka nako eo lefatshe lohle le tla kgumama maotong a Hae le bahalaledi, ho bontsha hore bane ba lokile. Ka ho tlotlisa Modimo ka ho sa yeng kae!